John Cleland
John Cleland var en britisk journalist og forfatter. Efter en karriere som bl.a. konsul i Smyrna og agent for East India Company i Bombay (Mumbai) vendte John Cleland hjem til Storbritannien.
Her blev han kendt for sin erotiske roman Memoirs of a Woman of Pleasure (1749, da. Fanny Hill. En glædespiges erindringer, 1965), der blev skrevet i stor fattigdom.
John Cleland blev anklaget i sin samtid for pornografi, men blev ikke dømt og kunne fortsætte et arbejde som bl.a. journalist og skuespilforfatter uden dog nogensinde at blive en velhavende mand. Se også Fanny Hill og Fanny Hill-sagen.